Παράρτημα 1 
Α. Συμφωνητικό διαμονής για τις εστίες του ΔΠΘ που διαχειρίζεται το ίδιο
(Ελληνική έκδοση)
[image: Περιγραφή: logo_200x200]
Α) Ο/Η υπάλληλος ……………………………………………………………………………………(Ονοματεπώνυμο)  
της/του Διεύθυνσης/Τμήματος Φοιτητικής Μέριμνας Καβάλας Δράμας  εκπροσωπώντας τον Πρύτανη του  Δημοκριτείου Πανεπιστημίου Θράκης 
Και 
Β) Ο/Η (επιλέξτε ανάλογα)
	Ιδιότητα δικαιούχου στέγασης
	 

	Προπτυχιακός/ή φοιτητής/φοιτήτρια  
	

	Μεταπτυχιακός/ή φοιτητής/ φοιτήτρια   
	

	Υποψήφιος/α διδάκτορας                     
	

	Φοιτητής/τρια ERASMUS

	

	Επισκέπτης/τρια Καθηγητής/τρια

	

	Ερευνητής/τρια

	

	Συμμετέχων/χουσα  στο πρόγραμμα ανταλλαγών (διευκρινίστε) ………………………………………………………………………….

	

	Άλλο …………………….… 

	


με τα παρακάτω στοιχεία:
	Επώνυμο:
	

	Όνομα:
	

	Όνομα Πατέρα:
	

	Φοιτητής/τρια του Τμήματος:
	

	Αρ. Μητρώου φοιτητή/τριας:
	

	Έτος φοίτησης:
	

	Αρ. Αστ. Ταυτότητας: 
	

	AΦM:
ΔΟΥ:

	

	Δ/νση μόνιμης κατοικίας: 

	Οδός: ……………………………………
Αρ………/ Πόλη………………/ Τ.Κ……………………….

	Αρ. τηλεφώνου μόνιμης κατοικίας: 
	

	Αρ. κινητού τηλεφώνου: 
	

	Αρ. κινητού τηλεφώνου άλλου προσώπου:
	

	Email (Προσωπικό) φοιτητή/τριας:
	

	Email (ιδρυματικό) φοιτητή/τριας:
	


 συμφωνούν και συναποδέχονται τα ακόλουθα:
1.α. Εγκαταστάσεις Φ.Ε.
Το Δημοκρίτειο Πανεπιστήμιο Θράκης έχει στην ιδιοκτησία του στην πόλη της Καβάλας το κτηριακό συγκρότημα των   Φοιτητικών Εστιών (ΦΕ) …………………… . στο οποίο  ανήκει και το φοιτητικό δωμάτιο με αριθμό …………….., το οποίο είναι μονόκλινο/δίκλινο (επιλέγεται ανάλογα) αποτελούμενο από ένα κύριο δωμάτιο και λουτρό, με πλήρη τα είδη υγιεινής, την αναγκαία επίπλωση, ηλεκτρική και υδραυλική εγκατάσταση. Το δωμάτιο αυτό το οποίο είναι σήμερα σε επαρκή κατάσταση και λειτουργία, παραχωρείται απ' τον πρώτο συμβαλλόμενο, ως εκπρόσωπο του Πανεπιστημίου, στον δεύτερο συμβαλλόμενο με τους ακόλουθους όρους:
Σήμερα ………./……..../20............. (ημερομηνία) ο/η δεύτερος/η συμβαλλόμενος/η, ο/η οποίος/α στο εξής θα αποκαλείται «οικότροφος» παραλαμβάνει το δωμάτιο και καταθέτει Εγγυητική   Επιστολή (Γραμμάτιο συστάσεως Παρακαταθήκης του Ταμείου Παρακαταθηκών και Δανείων) σύμφωνα   με  τη σχετική απόφαση   της   Συγκλήτου, ύψους διακοσίων (200) ευρώ ………../………../………….(αριθμός και ημερομηνία), για την καλή χρήση του δωματίου η οποία θα επιστραφεί κατά την αποχώρησή του/της, μετά από ενυπόγραφη βεβαίωση του κατά τόπους αρμόδιου Τμήματος της Διεύθυνσης Ακαδημαϊκών Θεμάτων ή του υπευθύνου Φοιτητικών Εστιών για την καλή κατάσταση του δωματίου. Για οποιαδήποτε φθορά ή ζημιά παρατηρηθεί στην παράδοση του δωματίου, πέραν αυτών που οφείλονται στη συνήθη  χρήση, ο/η οικότροφος επιβαρύνεται με το κόστος επισκευής ή αντικατάστασης σύμφωνα με το σχετικό άρθρο του Εσωτερικού Κανονισμού των Φοιτητικών Εστιών και θα παρακρατείται το αντίστοιχο ποσό από το ποσό της Εγγυητικής Επιστολής. Εάν το κόστος αντικατάστασης υπερβαίνει το ποσό της Εγγυητικής Επιστολής, οφείλει να καταβάλει το συνολικό κόστος αποκατάστασης των ζημιών που προκλήθηκαν στο δωμάτιό του/της κατά την παραμονή του/της.
Ο φοιτητής/τρια ERASMUS+, ερευνητής/τρια, Καθηγητής/τρια που συμμετέχει σε προγράμματα ανταλλαγών κ.λπ. καταβάλλει για τη διαμονή του/της το παρακάτω ποσό:
……………………………………………………………………… ευρώ
1. β. Αντικείμενα δωματίου
Το δωμάτιο περιλαμβάνει (ενδεικτικά) τα παρακάτω είδη :
1. ΕΝΑ (1) ΚΡΕΒΑΤΙ 
1. ΕΝΑ (1) ΣΤΡΩΜΑ 
1. ΕΝΑ (1) ΚΟΜΟΔΙΝΟ 
1. ΕΝΑ (1) ΓΡΑΦΕΙΟ 
1. ΜΙΑ (1) ΣΥΡΤΑΡΙΕΡΑ ΓΡΑΦΕΙΟΥ
1. ΜΙΑ (1) ΒΙΒΛΙΟΘΗΚΗ ΗΜΙΚΛΕΙΣΤΗ ΜΕ ΠΟΡΤΕΣ
1. ΕΝΑ (1) ΚΑΘΙΣΜΑ ΠΟΛΥΠΡΟΠΥΛΕΝΙΟ ΓΙΑ ΓΡΑΦΕΙΟ
1. ΕΝΑ (1) ΦΩΤΙΣΤΙΚΟ (ΠΛΑΦΟΝΙΕΡΑ)
1. ΜΙΑ (1) ΝΤΟΥΛΑΠΑ ΔΙΦΥΛΛΗ
1. ΠΡΙΖΕΣ
1. ΜΙΑ (1) ΠΡΙΖΑ ΤΗΛΕΟΡΑΣΗΣ
1. ΔΙΑΚΟΠΤΕΣ
1. ΜΙΑ (1) ΘΥΡΙΔΑ ΤΗΛΕΦΩΝΟΥ-ΔΙΑΔΙΚΤΥΟΥ 
1. ΚΛΕΙΔΙΑ - ΕΝΑ (1) ΕΞΩΠΟΡΤΑΣ, ΕΝΑ (1) ΠΤΕΡΥΓΑΣ, ΕΝΑ (1) ΔΩΜΑΤΙΟΥ, ΔΥΟ (2) ΓΙΑ ΝΤΟΥΛΑΠΙΑ ΚΟΥΖΙΝΑΣ ΚΑΙ ΕΝΑ (1) ΝΤΟΥΛΑΠΑΣ ΤΟΥ ΧΩΛ
1. [bookmark: _GoBack]ΣΤΟΡΑΚΙ
1. ……………………………..
2. Χρονική διάρκεια ισχύος του παρόντος συμφωνητικού
Το δωμάτιο   παραχωρείται   για   χρονική   περίοδο,   η   οποία   αρχίζει   από   ……..…../………..../20……... (ημερομηνία παραλαβής του δωματίου) και λήγει με τη λήξη της εξεταστικής του ακαδημαϊκού έτους, δηλαδή 30-06-2027
Νέο συμφωνητικό υπογράφεται υποχρεωτικά κάθε ακαδημαϊκό έτος, σε περίπτωση  που ο/η φοιτητής/τρια είναι δικαιούχος και για τα επόμενα ακαδημαϊκά έτη, αφού έχει υποβάλει αίτηση η οποία έχει εγκριθεί σύμφωνα με τις προβλέψεις του Κανονισμού Φ.Ε., αλλά δεν καταθέτει ξανά εγγυητική επιστολή.
3.Κανόνες διαμονής – Υποχρεώσεις οικοτρόφου
Ο/Η οικότροφος οφείλει να ακολουθεί τους παρακάτω  κανόνες:
· Να τηρεί πλήρως τον Κανονισμό Φοιτητικών Εστιών του Δημοκριτείου Πανεπιστημίου Θράκης, για τον οποίο δήλωσε στην εφαρμογή στην οποία υπέβαλε την αίτηση για στέγαση ότι έλαβε πλήρη γνώση του και αποδέχεται  πλήρως τους όρους και τις διατάξεις του. Παράβαση των όρων της συμφωνίας αυτής συνεπάγεται εφαρμογή των προβλέψεων του Εσωτερικού Κανονισμού περί παράβασης αυτού.
· Να σέβεται τη διαφορετικότητα και τη μοναδικότητα των συμφοιτητών/τριών του.
· Να χρησιμοποιεί τους κοινόχρηστους χώρους, το διαμέρισμα, τις εγκαταστάσεις του και τα αντικείμενα-εξοπλισμό που υπάρχουν σ' αυτό, με τη μέγιστη δυνατή επιμέλεια, ώστε να μην προκαλούνται ζημιές και φθορές.
· Δεν επιτρέπεται γενικά κάθε μεταβολή στο παραχωρούμενο διαμέρισμα και ιδιαίτερα η αναγραφή λέξεων και η σχεδίαση παραστάσεων στους τοίχους, η επικόλληση φωτογραφιών ή άλλων εντύπων με τρόπο που προξενεί φθορές ή ρύπανση του διαμερίσματος, των επίπλων ή των κοινοχρήστων χώρων των Φοιτητικών Εστιών.
· Απαγορεύεται ρητά οποιαδήποτε μετατροπή του δωματίου (αφαίρεση ή αλλαγή επίπλων κ.λπ.).
· Τηρεί τους κανόνες καλής συμβίωσης, αποφεύγοντας καθ’ όλη τη διάρκεια του 24ώρου και ιδιαίτερα τις ώρες κοινής ησυχίας να προβαίνει σε ενέργειες που ενοχλούν τους/τις άλλους/ες ενοίκους.
· Να τηρεί βασικούς κανόνες ατομικής υγιεινής για  τον ίδιο και βασικούς κανόνες καθαριότητας και ευπρεπισμού  για το δωμάτιό του και τους κοινόχρηστους χώρους, ώστε να διασφαλιστεί η ομαλή συμβίωση όλων στους χώρους των Φοιτητικών Εστιών. Πιο συγκεκριμένα πρέπει να φροντίζει : 
· να μην ρίχνει χαρτιά ή άλλα σκουπίδια στην τουαλέτα
· να μην καπνίζει στους χώρους των Φοιτητικών Εστιών και να μην πετάει αποτσίγαρα   σε    οποιονδήποτε χώρο εντός και  εκτός του κτηρίου
· να πλένει τα σκεύη και να καθαρίζει τον χώρο της κουζίνας μετά από κάθε χρήση
· να καθαρίζει τα φίλτρα στο πλυντήριο (εάν υπάρχει) και στεγνωτήριο μετά από κάθε χρήση (εάν υπάρχει)
· να πετάει τα σκουπίδια στους κάδους απορριμμάτων του Δήμου σε τακτά χρονικά  διαστήματα, ώστε να μην δημιουργούνται πηγές μόλυνσης.
· Να μην δέχεται επισκέπτες στον χώρο της φοιτητικής εστίας μετά τις 10 το βράδυ.
· Να μην φιλοξενεί κατοικίδια ζώα στους χώρους των Φοιτητικών Εστιών, καθώς δεν επιτρέπεται η παραμονή ζώων (σκύλοι, γάτες, κουνέλια κτλ.) στους χώρους της.
· Να εφαρμόζει τις οδηγίες που αφορούν στην ασφάλεια των κτηριακών εγκαταστάσεων σε περίπτωση φυσικών καταστροφών (σεισμός, πλημμύρα, πυρκαγιά κ.λπ.).
· Να ενημερώνει το αρμόδιο Τμήμα Φοιτητικής Μέριμνας της πόλης ή τον/την υπεύθυνο/η των Φοιτητικών Εστιών σε περίπτωση ασθένειας του ίδιου ή σε περίπτωση, που θα περιέλθει σε γνώση του, ότι άλλος διαμένων πάσχει από μεταδοτικό νόσημα.
· Να μην βάζει σε κίνδυνο την σωματική του ακεραιότητα στους χώρους των Φοιτητικών Εστιών ή να θέτει σε κίνδυνο την σωματική ακεραιότητα των συμφοιτητών/τριών του.
· Απαγορεύεται αυστηρά η χρήση αντικειμένων και ουσιών που απειλούν την υγεία και την ασφάλεια των φοιτητών/τριών.
· Απαγορεύεται να ανεβαίνει στην ταράτσα του κτηρίου και να ανάβει φωτιά εντός και εκτός του κτηρίου των ΦΕ.
· Απαγορεύεται αυστηρά η ρίψη αντικειμένων από τα παράθυρα.
· Απαγορεύεται αυστηρά η χρήση ηλεκτρικών συσκευών στα δωμάτια (θερμαντικών κ.λπ.).
· Να χρησιμοποιεί το διαδίκτυο για εκπαιδευτικούς σκοπούς, έρευνα αποκλειστικά για εκπαιδευτικούς σκοπούς και επικοινωνία με τις υπηρεσίες του ΔΠΘ.
· Απαγορεύεται η εκμίσθωση και υπενοικίαση των δωματίων των οικότροφων σε τρίτους/ες. Τον σχετικό έλεγχο ασκούν τα αρμόδια Τμήματα της Διεύθυνσης Ακαδημαϊκών Θεμάτων. Οι παραβάτες απομακρύνονται άμεσα από τη Φοιτητική Εστία. Στην περίπτωση αυτή, η Επιτροπή Στέγασης παραδίδει το δωμάτιο σε άλλο/η δικαιούχο φοιτητή/τρια, με βάση  τον πίνακα που έχει καταρτιστεί κατά το αρχικό στάδιο επιλογής.
· Δεν επιτρέπεται η παραχώρηση της χρήσης του δωματίου, η ανταλλαγή δωματίων μεταξύ των οικοτρόφων ή η μακρόχρονη φιλοξενία πέραν των τριών (3) ημερών για διαμονή οποιουδήποτε. Στο δωμάτιο διαμένει μόνο ο/η δικαιούχος φοιτητής/τρια.
· Ως ένοικος δωματίου με περισσότερες από μία (1) κλίνες είναι συνυπεύθυνος για το κόστος αποκατάστασης των ζημιών στους κοινόχρηστους χώρους των δωματίων αυτών, εκτός αν συγκεκριμένος ένοικος ή ένοικοι του δωματίου αναλάβουν με γραπτή δήλωσή τους  την ευθύνη για το κόστος αποκατάστασης.
· Σε περίπτωση απουσίας από το δωμάτιο για διάστημα μεγαλύτερο των δεκαπέντε (15) ημερών να ενημερώσει οπωσδήποτε τον/την υπεύθυνη Φοιτητικών Εστιών  και σε περίπτωση απουσίας του μεγαλύτερης των είκοσι (20) ημερών να ενημερώσει και να παραδώσει το κλειδί του δωματίου στον/στην υπεύθυνη Φοιτητικών Εστιών.
· Σε περίπτωση συμμετοχής σε προγράμματα ανταλλαγών διάρκειας πέραν των 2 μηνών, πρέπει να παραδίδει το δωμάτιο, για να εξυπηρετούνται στο διάστημα αυτό έκτακτες στεγαστικές ανάγκες φοιτητών/τριών.
· Να αποδίδει άμεσα, όταν επιβάλλεται, το δωμάτιό του, διαφορετικά θα εκδοθεί απόφαση   διοικητικής αποβολής.
· Σε περίπτωση απώλειας των κλειδιών τη γνωστοποιεί άμεσα στον/στην υπεύθυνη Φοιτητικών Εστιών και το αρμόδιο σε κάθε πόλη Τμήμα της Διεύθυνσης Ακαδημαϊκών Θεμάτων, ώστε να γίνει αλλαγή της κλειδαριάς και ο/η φοιτητής/τρια επωμίζεται με το αντίστοιχο κόστος.
· Διευκολύνει τον/την υπεύθυνη Φοιτητικών Εστιών και το αρμόδιο σε κάθε πόλη Τμήμα της Διεύθυνσης Ακαδημαϊκών Θεμάτων στον έλεγχο των δωματίων για τους παρακάτω συγκεκριμένους σκοπούς:
α) επιβεβαίωση ότι στα δωμάτια μένουν δικαιούχοι φοιτητές/τριες,
β) καταγραφή προβλημάτων για συντήρηση και επισκευή,
γ) επιβεβαίωση ότι στα δωμάτια δεν χρησιμοποιούνται αντικείμενα και ουσίες που απειλούν την ασφάλεια και την υγεία των στεγαζομένων φοιτητών/τριών,
δ) σε επείγοντα περιστατικά.
· Διευκολύνει επίσης τον έλεγχο από υπαλλήλους της Διεύθυνσης Τεχνικών Έργων ή/και  του/της υπεύθυνου/ης των Φοιτητικών Εστιών ή/και το αρμόδιο σε κάθε πόλη Τμήμα της Διεύθυνσης Ακαδημαϊκών Θεμάτων για καταγραφή προβλημάτων για συντήρηση και επισκευή σε τακτικούς ελέγχους ετησίως, αλλά και σε έκτακτες περιστάσεις.
· Διευκολύνει τα συνεργεία καθαρισμού καθώς και τα τεχνικά συνεργεία τα οποία προβαίνουν σε αποκατάσταση εσωτερικών και εξωτερικών επισκευών.
· Η στάθμευση των ποδηλάτων, αυτοκινήτων, μοτοσυκλετών επιτρέπεται μόνο στους ειδικά διαμορφωμένους προς τούτο χώρους έτσι, ώστε να μην εμποδίζεται η διέλευση των πεζών.
1. Ενέργειες για την παράδοση του δωματίου κατά την οριστική αποχώρηση
Ο/η οικότροφος πριν την αναχώρησή του/της:
-Απομακρύνει τα προσωπικά του αντικείμενα και προβαίνει στον καθαρισμό του δωματίου.
-Συνεννοείται με τον/την υπεύθυνη Φοιτητικών Εστιών ή/και το αρμόδιο σε κάθε πόλη Τμήμα της Διεύθυνσης Ακαδημαϊκών Θεμάτων, ώστε να ελέγξει το δωμάτιο και το μπάνιο που  του έχει παραχωρηθεί καθώς και τον εξοπλισμό του.
-Επιστρέφει τα κλειδιά ή/και τη μαγνητική κάρτα εισόδου στον/στην υπεύθυνη Φοιτητικών Εστιών ή το αρμόδιο σε κάθε πόλη Τμήμα της Διεύθυνσης Ακαδημαϊκών Θεμάτων. Σε περίπτωση μη επιστροφής τους θα χρεώνεται το αντίστοιχο κόστος.
-Ο/Η οικότροφος μπορεί να αφήνει μία βαλίτσα και μία χειραποσκευή στον   αποθηκευτικό χώρο των ΦΕ, κατά την θερινή περίοδο, αφού παραδώσει τα κλειδιά του δωματίου. Κατά την αποχώρησή του ο οικότροφος οφείλει να πάρει όλα τα προσωπικά του αντικείμενα από την αποθήκη εντός της επόμενης ακαδημαϊκής χρονιάς. Αν μετά την αποφοίτησή του/της ή την οριστική διακοπή παροχής δωρεάν στέγασης δεν τα παραλάβει εντός ενός έτους, αυτά θα δίνονται στη Φιλόπτωχο ή θα παραδίδονται προς ανακύκλωση.
-Ο/Η υπεύθυνος/η Φοιτητικών Εστιών ή/και το αρμόδιο σε κάθε πόλη Τμήμα της Διεύθυνσης Ακαδημαϊκών Θεμάτων έχει υποχρέωση να ελέγχει την τήρηση των όρων της συμφωνίας αυτής. Ο έλεγχος γίνεται πάντα σε συνεννόηση με τον διαμένοντα/ουσα φοιτητή/τρια και σύμφωνα με τις σχετικές προβλέψεις του Εσωτερικού Κανονισμού των ΦΕ.
-Ο/Η υπεύθυνος/η Φοιτητικών Εστιών ή/και το αρμόδιο σε κάθε πόλη Τμήμα της Διεύθυνσης Ακαδημαϊκών Θεμάτων εκδίδει βεβαίωση τακτοποίησης των πάσης φύσεως υποχρεώσεων του/της οικοτρόφου προκειμένου να χρησιμοποιηθεί από το Τμήμα φοίτησης σε περίπτωση που ο/η οικότροφος αιτηθεί λήψη βεβαίωσης περάτωσης ή διαγραφής για οποιοδήποτε λόγο ή ολοκλήρωσης των σπουδών του/της για τη λήψη πτυχίου/διπλώματος.

5.Παράδοση του δωματίου από μη δικαιούχο στέγασης
Εάν οικότροφος δεν υποβάλει αίτηση για στέγαση στις προβλεπόμενες προθεσμίες ή εάν δεν υπογράψει το παρόν συμφωνητικό, πρέπει να παραδώσει άμεσα το δωμάτιο στις αρμόδιες υπηρεσίες της Διεύθυνσης Ακαδημαϊκών Θεμάτων.

6.Ειδικοί όροι
Το αρμόδιο προσωπικό των εστιών διαθέτει αντίγραφο κλειδιού όλων των δωματίων, δύναται δε να πραγματοποιεί έκτακτους ελέγχους. Οι οικότροφοι που επιθυμούν να προβούν σε αλλαγή κλειδαριάς ενημερώνουν το Τμήμα Φοιτητικής μέριμνας, προσκομίζουν κατάλληλη κλειδαριά η οποία τοποθετείται από την Διεύθυνση Τεχνικών Έργων και το ένα αντίγραφο διατηρείται στο αρμόδιο Τμήμα.
Αυτά συμφωνήθηκαν, συνομολόγησαν και συναποδέχθηκαν τα δύο συμβαλλόμενα μέρη και προς απόδειξη συντάχθηκε το παρόν συμφωνητικό.
Το παρόν συμφωνητικό υπογράφεται ψηφιακά και από τα δύο μέρη, πρωτοκολλείται στο αρμόδιο Τμήμα της Διεύθυνσης Ακαδημαϊκών Θεμάτων, και λαμβάνει κάθε μέρος από ένα αντίγραφο.

OI ΣΥΜΒΑΛΛΟΜΕΝΟΙ
(υπογράφεται ψηφιακά)


Ο/Η Υπάλληλος του ΔΠΘ                                         O/Η Διαμένων/ουσα φοιτητής/τρια
	                 (Οικότροφος)

